10. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 181051/2080/78 της 14/28 Δεκ.  1978 (ΦΕΚ Β ΄1135) Περί της υποχρεώσεως των Οργανισμών Λιμένων και των Λιμενικών Ταμείων για την κατασκευή ευκολιών υποδοχής καταλοίπων. Έχοντας υπόψη: Τις διατάξεις του άρθρ. 9 παρ. 2 του Νόμ. 743/77 «περί προστασίας του θαλασσίου περιβάλλοντος και ρυθμίσεως συναφών θεμάτων» (ΦΕΚ 319 Α΄/17.10.77), αποφασίζουμε: Καθορίζουμε ως υποχρέους για την κατασκευή, οργάνωση και λειτουργία, εντός της περιοχής ευθύνης των, ευκολιών υποδοχής καταλοίπων για την εξυπηρέτηση των αναγκών της περιοχής των, τους Οργανισμούς Λιμένων Πειραιώς, Θεσσαλονίκης καθώς και τα Λιμενικά Ταμεία Πατρών, Ελευσίνος, Καβάλας, Ηρακλείου, Ρόδου, Βόλου, Κερκύρας, Σύρου, Χαλκίδος. Η απόφαση αυτή να δημοσιευθεί στην Εφημερίδα της Κυβερνήσεως. 